Document ID: 31994R2577

KOMISSION ASETUS (EY) N:o 2577/94,
annettu 24 päivänä lokakuuta 1994,
1 päivän elokuuta ja 31 päivän joulukuuta 1994 välisenä aikana annettavia maltaiden vientitodistuksia koskevista erityistoimenpiteistä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on viimeksi muutettuna asetuksella (EY) N:o 1866/94(2), ja erityisesti sen 9 artiklan 2 kohdan ja 13 artiklan 6 kohdan,
sekä katsoo, että
vientituen ennakkovahvistuksen sisältävien tai sisältämättömien vientitodistusten voimassaoloaikojen rajoittamisesta 29 päivänä kesäkuuta 1994 annetussa komission asetuksessa (EY) N:o 1521/94(3) rajataan vientitodistusten voimassaoloaika 30 päivään kesäkuuta 1995, jos se muutoin kestäisi yli kyseisen päivämäärän; mainitun asetuksen 4 artiklassa annetaan kuitenkin mahdollisuus muiden toimenpiteiden toteuttamiseen maataloustuotteiden kaupan keskeytymisen estämiseksi,
mallastuotannon teknisten edellytysten huomioon ottamiseksi maltaiden vientiä toteutetaan vientisopimusten perusteella, joiden kesto on 12 kuukautta lokakuun ja syyskuun välisenä aikana; komission asetuksen (ETY) N:o 891/89(4), sellaisena kuin se on viimeksi muutettuna asetuksella (EY) N:o 1755/94(5), 9 artiklan 2 kohdan toisen luetelmakohdan säännösten mukaisesti 1 päivän heinäkuuta ja 31 päivän lokakuuta 1994 välisenä aikana annettujen vientitodistusten voimassaoloaika päättyy niiden antokuukautta seuraavan yhdennentoista kuukauden lopussa; tästä seuraa, että 1 päivän elokuuta jälkeen annettujen todistusten voimassaoloaika jatkuu 30 päivän kesäkuuta 1995 jälkeen,
1 päivän marraskuuta ja 31 päivän joulukuuta 1994 välisenä aikana annettujen todistusten voimassaoloaika kestää 30 päivään syyskuuta 1995; vientitodistusten voimassaoloajan rajoittaminen edellä mainittuun 30 päivään kesäkuuta 1995 johtaisi maltaiden osalta kaupan keskeytymiseen; näin ollen olisi toteutettava erityistoimenpiteitä, joilla kyseinen keskeytys vältetään noudattaen silti GATT-sopimuksen rajoissa tehtyjä sitoumuksia; kyseisiä toimenpiteitä, joita toimijoiden on mahdollista hyödyntää, olisi sovellettava kaikkiin 1 päivän elokuuta ja 31 päivän joulukuuta 1994 välisenä aikana annettaviin todistuksiin, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Tässä asetuksessa tarkoitetaan:
- `ensimmäistä kertaa annettavalla todistuksella`ennen 31 päivää joulukuuta 1994 annettavaa ensimmäistä todistusta,
- `toista kertaa annettavalla todistuksella` tämän asetuksen mukaisesti 21 päivän maaliskuuta ja 3 päivän huhtikuuta 1995 välisenä aikana annettuja korvaavia todistuksia,
- `toimivaltaisella viranomaisella` todistuksen antavaa toimielintä.
2 artikla
1. Kun toimijan ei ole mahdollista viedä ennen 30 päivää kesäkuuta 1995 koko sitä CN-koodiin 1107 kuuluvien maltaiden määrää, jota varten hänelle on myönnetty ensimmäistä kertaa annettavia todistuksia, toimija voi 21 päivän ja 31 päivän maaliskuuta 1995 välisen ajanjakson aikana hakea toimivaltaiselta viranomaiselta 2 kohdan mukaisesti toista kertaa annettavia todistuksia sanotun kuitenkaan rajoittamatta asetuksen (EY) N:o 1521/94 säännösten soveltamista.
2. Toimijan hakemuksesta toimivaltaisen viranomaisen on annettava kaksi ensimmäistä kertaa annettavan todistuksen korvaavaa toista kertaa annettavaa todistusta:
a) todistus, joka on voimassa sen antopäivästä 30 päivään kesäkuuta 1995 sen mallasmäärän osalta, jonka toimija vie kyseisen ajanjakson aikana,
ja
b) todistus, joka on voimassa 1 päivän heinäkuuta ja 30 päivän syyskuuta 1995 välisen ajanjakson ajan jäljelle jäävän mallasmäärän osalta, joka lasketaan vähentämällä ensimmäistä kertaa annettavan todistuksen käsittämästä kokonaismäärästä a alakohdassa tarkoitettu määrä sekä toista kertaa annettavien todistusten antopäivään mennessä jo viety määrä.
Ensimmäistä kertaa annettava todistus on palautettava toimivaltaiselle viranomaiselle sen mitätöintiä varten ja vakuus vapautettava sitä mukaa kuin määrät viedään. Jäljelle jäävää vakuutta on pidettävä toista kertaa annettavien todistusten osalta asetuksen (ETY) N:o 891/89 12 artiklassa säädettynä vakuutena.
3. Toista kertaa annettavia todistuksia koskevat ensimmäistä kertaa annettavan todistuksen antohetkellä voimassa olevat säännöt ja edellytykset.
4. Jäsenvaltioiden on viimeistään 3 päivänä huhtikuuta 1995 ilmoitettava komissiolle liitteessä esitettyihin yhteysnumeroihin toista kertaa annettavien todistusten yhteismäärä sekä 1 päivän heinäkuuta ja 30 päivän syyskuuta 1995 välisellä ajanjaksolla voimassa olevien toista kertaa annettavien todistusten käsittämä maltaiden kokonaismäärä.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä elokuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä lokakuuta 1994.

Labels: 3
17